stanford-oval/wikipedia huggingface dataset:
KHL
זכויות שידור וחסויות > חסויות

בנוסף לחוזי טלוויזיה, ה-KHL עובדת עם חברות וארגונים רבים המציגים את המוצרים שלה לשימוש באתרים שונים. ב־23 בינואר 2016, במהלך מסיבת עיתונאים במסגרת משחק האולסטאר של KHL, חברת קוקה קולה רוסיה התקשרה בהסכם שותפות עם ליגת ההוקי הקונטיננטלית. הסכם השותפות בין קוקה קולה רוסיה ל-KHL תוכנן לשלוש עונות תוך שילוב של המותג קוקה קולה במסגרת אליפות ליגת ההוקי הקונטיננטלית. על פי ההסכם קוקה קולה רוסיה מקבלת מעמד של שותפה והיא המשקה הרשמי של הליגה, בעוד Powerade חתמה כמשקה הספורט הרשמי של KHL. לוגו החברה הוצב על לוחות כל אולמות ההוקי בהם התקיימו משחקי KHL, במסיבות עיתונאים לאחר המשחק, באתרים הרשמיים של ה-KHL והמועדונים המשתתפים וכן בכל חומרי המידע של הליגה. פרסומות של קוקה קולה הוצגו במהלך משחקים, כמו גם במהלך שידורי טלוויזיה בערוצי KHL TV ו־Match TV. ב-28 במרץ 2019, SAP הפכה לשותפה טכנולוגית של ליגת ההוקי הקונטיננטלית. החוזה נחתם ל-4.5 שנים. הפרויקט כולל פריסת מערכת מודרנית המבוססת על פתרונות SAP Marketing Cloud ו-SAP Analytics Cloud, שהושלמו על ידי היכולות של SAP Cloud Platform באמצעות מסד נתונים יחיד של SAP HANA. עד עונת 2021/2022, כחלק מהשותפות בין ה-KHL ל-SAP, תוכנן להשיק כלים חדשים לעבודה עם סטטיסטיקות הליגה. המערכת, שפותחה על בסיס פלטפורמת SAP Cloud, מאפשרת לצבור כמויות אדירות של מידע והצגת נתונים מיידית על שאילתות סטטיסטיות מורכבות. נתוני העונה המצטברים עובדו על ידי פתרון SAP Analytics Cloud ולאחר מכן הוצגו בצורה של גרפים, טבלאות ודו״חות מובנים. לאוהדים, תקשורת, מאמנים, מנתחי ספורט ומומחים ונותני חסות ניתנה גישה לדו״חות אנליטיים מפורטים באמצעות מספר אינדיקטורים סטטיסטיים בו זמנית. פלטפורמת SAP HANA שימשה גם את הליגה כדי ליצור את לוח השנה לעונה. תהליך גיבוש לוח המשחקים הואץ משמעותית ואיפשר לקחת בחשבון מספר רב יותר של גורמים ודירוגם ובמקרה של נסיבות בלתי צפויות, אפשר היה לקבל לוח שנה מעודכן תוך זמן קצר.
על פי מחקר של Rating Bookmakers, בשנת 2021, חברת ההימורים Fonbet השקיעה 400 מיליון רובל בפיתוח הליגה. בנוסף למתן חסות לליגה, לחברה חוזי חסות עם 4 קבוצות והחל מעונת 2022/2023 נחשבת לנותנת החסות העיקרית של הליגה.
ב-22 בספטמבר 2021, ה-KHL הכריזה על השקת משאב KHL.cards להנפקת כרטיסי NFT לאספנות בשיתוף עם חברת האחזקות Block-chan.com.  הכרטיסים תוכננו להימכר בבורסת המטבעות הקריפטו הבינלאומית Binance, בעוד שהחברה היא הספק הטכני של הנפקת אסימון NFT.
צופים

להלן רשימת צופים במשחקי הליגה:
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
העונה הסדירה
| עונה | כמות קבוצות | משחקים | כמות צופים כללית | בממוצע | כמות צופים מקסימלית | קבוצה פופולרית |
| 2008/2009 | 24 | 672 | 3,438,742 | 5,117 | 9,480 | אוונגרד אומסק |
| 2009/2010 | 24 | 672 | 3,720,247 | 5,536 | 9,868 | סק"א סנקט פטרבורג |
| 2010/2011 | 23 | 621 | 3,597,102 | 5,793 | 11,639 | דינמו מינסק |
| 2011/2012 | 23 | 621 | 3,672,902 | 5,914 | 14,193 | דינמו מינסק |
| 2012/2013 | 26 | 676 | 4,126,725 | 6,105 | 14,299 | דינמו מינסק |
| 2013/2014 | 28 | 756 | 4,596,836 | 6,080 | 12,133 | סק"א סנקט פטרבורג |
| 2014/2015 | 28 | 840 | 5,395,035 | 6,422 | 13,083 | דינמו מינסק |
| 2015/2016 | 28 | 840 | 5,292,728 | 6,300 | 10,451 | דינמו מינסק |
| 2016/2017 | 29 | 870 | 5,328,314 | 6,124 | 11,256 | דינמו מינסק |
| 2017/2018 | 27 | 756 | 4,711,996 | 6,232 | 9,894 | סק"א סנקט פטרבורג |
| 2018/2019 | 25 | 775 | 4,952,107 | 6,389 | 10,232 | סק"א סנקט פטרבורג |
| 2019/2020 | 24 | 743 | 4,830,293 | 6,492 | 13,618 | סק"א סנקט פטרבורג |
| 2020/2021 | 23 | 690 |  |  |  |  |
| 2021/2022 | 24 | 672 |  |  |  |  |
צופים > בפלייאוף

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
פלייאוף
| עונה | מועדונים | משחקים | מספר כולל | בממוצע |  |  |
| 2009 | 16 | 61 | 448,206 | 7,348 |  |  |
| 2010 | 16 | 72 | 503,451 | 6,992 |  |  |
| 2011 | 16 | 86 | 696,169 | 8,095 |  |  |
| 2012 | 16 | 83 | 648,006 | 7,807 |  |  |
| 2013 | 16 | 84 | 648,361 | 7,719 |  |  |
| 2014 | 16 | 83 | 593,297 | 7,148 |  |  |
| 2015 | 16 | 80 | 671,058 | 8,388 |  |  |
| 2016 | 16 | 80 | 626,323 | 7,829 |  |  |
| 2017 | 16 | 74 | 605,968 | 8,188 |  |  |
| 2018 | 16 | 78 | 606,675 | 7,777 |  |  |
| 2019 | 16 | 80 | 692,697 | 8,658 |  |  |
| 2020 | 16 | 40 | 288,656 | 7,216 |  |  |
| 2021 | 16 | 79 | 407,831 | 5,162 |  |  |
2022:
תקנות

באפריל 2021, מועצת המנהלים של KHL אישרה מנגנון להשכרת שחקנים. התקנון מספק אפשרות לקבל ארבעה שחקני הוקי ולהעביר לא יותר מארבעה שחקנים לכל מועדון, מתוכם לא יותר משלושה מתחת לגיל 22 ולא יותר מאחד מתחת לגיל 24. במקביל, הוחל איסור לשכור יותר משני שחקני הוקי מאותו מועדון KHL.
מועדונים יכולים לשכור שחקנים מה־1 במאי ועד ה־27 בדצמבר לתקופה עד לסיום העונה, בכפוף לחוזה התקף לשתי עונות או יותר. חוזהו של שחקן הוקי במועדון לשעבר מושעה עד 30 באפריל, אך תקופת החוזה עצמו אינה נקטעת. עם תום תקופת ההשאלה, החוזה המושעה הוא מחודש. המועדון המארח מתקשר בסוג נפרד של חוזה השאלה של שחקן הוקי המציין את תנאי הפיצוי בגין סיומו המוקדם של החוזה.
שחקן הוקי שכור יכול להירשם לכל קבוצה של מועדון חדש, ולעבור בין קבוצותיו על בסיס שווה עם שחקנים אחרים.
הכנסתו של שחקן הוקי לתקופת שהותו במועדון מסוים תילקח בחשבון במסגרת תקרת השכר. אם שחקן הוקי חזר מהשאלנ לפני המועד, אך לאחר תום תקופת המעבר ובקשות נוספות, הכנסותיו, החל מהיום שאחרי מועד ההעברה, אינן נלקחות בחשבון.
בנוסף אושר מנגנון למניעת השאלה נסתרת. בוצע שינוי בנוהל הכללי של כריתת חוזים כלשהם: במקרה של סיום חוזה עם שחקן מכל סיבה שהיא, שחקן הוקי זה אינו יכול לחתום על חוזה חדש עם מועדונו לשעבר במהלך העונה.
משחק האולסטאר

משחק האולסטאר של ה-KHL מתקיים באמצע העונה, בדרך כלל בינואר או פברואר. במשחק זה משתתפים טובי שחקני הליגה שנבחרים על ידי האוהדים. שתי הקבוצות במשחק זה מייצגות את שני האזורים הראשיים של הליגה – המזרח מול המערב. בנוסף למשחק המרכזי מתקיימים גם משחקי האולסטאר של ליגת WHL וליגת ההוקי לצעירים, שנמשכים במשך ארבעה ימים כשהנהלת הליגה קובעת כל שנה באיזו עיר הם ייערכו. המשחק נערך לראשונה ב-2009, אם כי יונק את שורשיו ממשחק האולסטאר של ליגת ההוקי הרוסית שנערך בשנים 1997–2007.
טורניר 3x3

מאז עונת 2024/2025 נערך טורניר-בת ובו משתתפות 8 קבוצות, המורכבות מ-3 שחקנים בהרכב, במגרש הוקי קטן מהמקובל בתקן הבינלאומי. בעונת הבכורה, 2024/2025, השתתפו הקבוצות אוונגרד אומסק, באריס אסטנה הקזחית, מטאלורג מגניטוגורסק, סלבאט יולאייב אופה, אק בארס קאזאן, דינמו מינסק הבלארוסית וטרקטור צ׳ליאבינסק (אתר הטורניר: 3x3.khl.ru).
נשיאים

| מס' | שם | דיוקן | התחלת כהונה | סיום כהונה | הערות |
| --- | --- | --- | --- | --- | --- |
| 1. | אלכסנדר מדבדב |  | ‏1 בספטמבר 2008 | 27 בנובמבר 2014 | כיהן במקביל כמנכ"ל גזפרום אקספורט |
| 2. | דמיטרי צ'רנישנקו |  | ‏28 בנובמבר 2014 | פברואר 2020 | מינואר 2015 כיהן במקביל כנשיא חברת ההחזקות גזפרום מדיה |
| 3. | אלכסיי מורוזוב |  | פברואר 2020 | עדיין מכהן | שימש בעבר כנשיא ליגת הנוער MHL |
פרסים ותארים

גביע גגארין - מוענק לזוכת הפלייאוף ואלופת ה-KHL.
גביע היבשת - מוענק לאלופת העונה הסדירה והקבוצה המדורגת ראשונה בתום העונה הסדירה.
גביע החטיבה המערבית - מוענק לאלופת החטיבה המערבית.
גביע החטיבה המזרחית - מוענק לאלופת החטיבה המזרחית.
גביע הפתיחה - ניתן למנצחת במשחק הפתיחה של העונה, המתקיים בין אלופת העונה הקודמת לסגניתה. בעקבות התרסקות טיסה RA-42434 של יאקובלב סרוויס שונה שם הגביע לגביע לוקומוטיב
גביע התקווה - מוענק לזוכת הפלייאוף התחתון.
גביע האלופות - טורניר טרום עונה הנערך מאז 2020
פרס ולנטין סיץ' - מוענק למנהל הקבוצה הטוב ביותר.
פרס וסבולוד בוברוב - מוענק לקבוצה שהבקיעה את מירב השערים לעונה.
שוער השנה - מוענק לשוער המצטיין של העונה.
מאמן השנה - מוענק למאמן העונה.
מלך השערים - מוענק למלך השערים בעונה הסדירה.
ראו גם

הוקי קרח ברוסיה
KHL נגד NHL
הערות שוליים

↑  World of difference for KHL?(הקישור אינו פעיל, 28.3.2022) - אתר ה-IIHF (באנגלית)
↑  Swiss lead again(הקישור אינו פעיל, 28.3.2022)
↑  אודות ה-KHL(הקישור אינו פעיל, 28.3.2022) - אתר ה-KHL (ברוסית)
↑  "פורמט העונה הסדירה נחשף" - מתוך אתר ה-KHL (באנגלית)
↑  КХЛ приняла решение о досрочном завершении сезона 2019/2020
| 0 | 1 | 2 |
| --- | --- | --- |
| הקודם: ליגת ההוקי הרוסית | ליגת ההוקי הקונטיננטלית 2008 — ואילך | הבא: |
| רוסיה הוקי קרח ברוסיה |
| --- | --- | --- |
| ניהול ותשתיות | פדרציית ההוקי הרוסית • קבוצות • ליגת ההוקי המקצוענית (ארגון עבר) |  |
| ליגות | אליפות הוקי קרח גברים • אליפות הוקי קרח נשים וליגת הנשים • ליגת ההוקי הקונטיננטלית • ליגת המשנה • אליפות ליגת ההוקי הבכירה • ליגת הצעירים • ליגת הצעירים הלאומית • ליגת ההוקי הלילית |  |
| גביעים | גביע גגארין • גביע פטרוב • גביע הפדרציה • גביע חרלמוב |  |
| נבחרות | הנבחרת הלאומית • הנבחרת הצעירה • נבחרת ברית המועצות בהוקי קרח |  |
| תחרויות עבר | האליפות הסובייטית • הגביע הסובייטי • ליגת ההוקי הרוסית • ליגת ההוקי הבינלאומית |  |
| ליגת ההוקי הקונטיננטלית> עונות KHL | ליגת ההוקי הקונטיננטלית> טורנירים נוספים | ליגת ההוקי הקונטיננטלית> נשיאי הליגה | ליגת ההוקי הקונטיננטלית> שונות | ליגת ההוקי הקונטיננטלית>  |  |
| --- | --- | --- | --- | --- | --- |
|  ← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 • 2025/2026  |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות  |  אלכסנדר מדבדב • דמיטרי צ'רנישנקו • אלכסיי מורוזוב  |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL  |  |  |
קבוצות בעונת ‏2024/25
| החטיבה המזרחית | החטיבה המזרחית | החטיבה המערבית | החטיבה המערבית |  |  |
| בית חרלמוב | בית צ'רנישב | בית בוברוב | בית טראסוב |  |  |
| רוסיהאבטומוביליסט יקטרינבורג | רוסיהסלבאט יולאייב אופה | רוסיהויטיאז מחוז מוסקבה | בלארוסדינמו מינסק |  |  |
| רוסיהאק בארס קאזאן | רוסיהאוונגרד אומסק | רוסיהסוצ'י | רוסיהדינמו מוסקבה |  |  |
| רוסיהטרקטור צ'ליאבינסק | רוסיהאמור חברובסק | רוסיהספרטק מוסקבה | רוסיהצסק"א מוסקבה |  |  |
| רוסיהנפטכימיק ניז'נקאמסק | קזחסטןבאריס נור-סולטן | רוסיהסק"א סנקט פטרבורג | רוסיהלוקומוטיב ירוסלבל |  |  |
| רוסיהמטאלורג מגניטוגורסק | הרפובליקה העממית של סין הכוכב האדום קונלון | רוסיהסברסטאל צ'רפובץ | רוסיה אדמירל ולדיווסטוק |  |  |
| רוסיהטורפדו ניז'ני נובגורוד | רוסיהסיביר נובוסיבירסק | לאדה טוליאטי |  |  |  |


קבוצות עבר
‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג   מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק 
| --- | --- |
בקרת זהויות :  VIAF: 305090927   WorldCat (עם VIAF): 305090927 
הלוגו המקורי, בשנים 2008—2016
אק בארס קאזאן, אלופת KHL הראשונה
סמליל עונת 2022/2023
סמליל עונת 2023/2024
Mamy Blue

| --- | --- |
 סינגל בביצוע פופ-טופס
 מתוך האלבום Mamy Blue
 יצא לאור:  1971
 שפה:  אנגלית
 חברת תקליטים:  Carrere • ABC
 כתיבה:  הוברט ז'ירו • פיל טרים
 לחן:  הוברט ג'ירו 
 הפקה:  אלן מיו
 
"Mamy Blue" (נכתב גם כ-"Mammy Blue") הוא שיר משנת 1970 של הפזמונאי הצרפתי הוברט ז'ירו (אנ'). השיר, שנכתב במקור בצרפתית, תורגם לאנגלית בשנת 1971 והפך ללהיט בינלאומי של מבצעים שונים, כגון להקת הפופ-טופס (אנ'), הזמר הבריטי רוג'ר ויטאקר, והזמר הצרפתי ז'ואל דיידה (צר').
השיר בגרסתו האיטלקית, הפך ללהיט בביצועה של הזמרת הבין-לאומית דלידה, ובצרפתית בביצועה של זמרת הפופ הצרפתייה, ניקולטה (אנ').
אודות השיר

השיר נכתב במקור בצרפתית בשנת 1970, על ידי הפזמונאי הצרפתי הוותיק הוברט ז'ירו; הוא הגה את השיר בזמן שהמתין במכוניתו בפקק בפריז. לאחר ארבעה חודשים, הוקלטה גרסה באיטלקית של השיר, על ידי הזמרת איוונה ספאניה (אנ'), לרגל הקלטת הבכורה של הזמרת.
במאי 1971, אלן מיו, מפיק תקליטים שווייצרי שפעל בספרד, רכש את השיר עבור "פופ-טופס", להקה ספרדית אותה ניהל. מיו הפיק את הקלטת השיר בלונדון, לאחר שסולן הלהקה, פיל טרים, כתב מילים באנגלית לשיר.
חברת התקליטים הצרפתית Barclay מיהרה לבצע גרסת כיסוי לשיר הן על ידי ז'ואל דיידה והן על ידי ניקולטה: הגרסה של דיידה, עם המילים באנגלית של פיל טרים, הוקלטה באולפני אולימפיק סאונד בלונדון ובאולפן דקה בפריז בעיבודה של אנג'לה מורלי, ואילו הגרסה של ניקולטה הופקה על ידי הוברט ז'ירו.
הצלחת השיר בעולם > אירופה

הגרסאות של הפופ-טופס ושל ז'ואל דיידה, הגיעו שניהם למקום הראשון במצעד הצרפתי, בעוד שהגרסה של ניקולטה העפילה למקום הרביעי. הגרסאות של הפופ-טופס ושל דיידה הפכו ללהיטים גדולים במספר מדינות. בבלגיה, שתי הגרסאות הגיעו למקום הראשון.
בגרמניה, גרסת הפופ-טופס, שהתה עשרה שבועות במקום הראשון, בעוד שגרסת דיידה הגיעה רק למקום ה-40. הפופ-טופס גם ביצעו גרסה באיטלקית, שזכתה במקום הראשון באיטליה, ואילו הגרסה באיטלקית של דלידה הגיעה למקום ה-19.
הגרסה האנגלית של הפופ-טופס, הגיעה גם למקום הראשון באוסטריה, דנמרק, פינלנד, שוודיה ושווייץ, והייתה להיט ביוון עם מכירות של 50,000 יחידות; הגרסה באנגלית של רוג'ר ויטאקר, הגיעה אף לעשירייה הראשונה בדנמרק ובפינלנד.
הצלחת השיר בעולם > ישראל

בישראל, גרסת הפופ-טופס זינקה לראש המצעד הפזמונים של גלי צה"ל לשנת 1971, ואילו גרסתו של רוג'ר ויטאקר, הגיעה למקום השלישי במצעד הלועזי השנתי של רשת ב' באותה שנה.
הצלחת השיר בעולם > יפן

גרסת הפופ-טופס טיפסה למקום השני ביפן, בנוסף, גרסת הזמר הצרפתי-לבנוני ריקי שיין (אנ') הייתה להיט ביפן עם מכירות של 500,000 יחידות.
הצלחת השיר בעולם > אמריקה הלטינית

השיר צעד בראש מצעד הלהיטים הארגנטינאי, במקום הראשון, עבור חמש גרסאות (ג'יימס דארן, ריקי שיין, רוג'ר וויטאקר, פאנץ'-רביעייה ווקאלית אמריקאית, ולהקה מקומית בשם "אפוקליפטיס"). גרסת ריקי שיין הגיעה למקום הראשון בברזיל, בעוד שבאורוגוואי הצליחה הגרסה של הזמר האמריקאי בוב קרו (אנ'). הגרסאות של דיידה והפופ-טופס צעדו בעשירייה הראשונה במקסיקו.
הצלחת השיר בעולם > מדינות דוברות אנגלית > 1971–1972

באוסטרליה, גרסת דיידה הגיעה למקום השלישי. בדרום אפריקה, השיר הוקלט על ידי להקת הסשן "כריזמה" עם הסולנים פאדי פאוול וסטיבי ואן ושהתה שנים עשר שבועות במקום הראשון.
בבריטניה, גרסת הפופ-טופס הגיעה למקום ה-35 במצעד הבריטי, ואילו גרסתו של רוג'ר ויטאקר הגיעה למקום ה-31.
בארצות הברית, גרסת הפופ-טופס הייתה הגרסה היחידה שהגיעה לבילבורד הוט 100, והגיעה בשיאה למקום ה-57, בעוד שמצעד "Easy Listening" בבילבורד העניק להם את המקום ה-28. עם זאת, גרסת הכיסוי של ג'יימס דארן הגיעה רק למקום ה-107.
בקנדה, גרסת הפופ-טופס התחרתה עם גרסה של להקת "Oak Island Treasury Department" – גרסאות אלו הגיעו למקומות ה-42 וה-68 בהתאמה. הגרסה בצרפתית של רוג'ר ויטאקר הייתה להיט במצעד הצרפתי של קנדה, והגיעה למקום השני.
גרסת הסטוריז

| --- | --- |
 סינגל בביצוע הסטוריז
 יצא לאור:  1973
 שפה:  אנגלית
 אורך:  3:41
 חברת תקליטים:  Kama Sutra
 כתיבה:  הוברט ז'ירו • פיל טרים
 לחן:  הוברט ג'ירו 
 הפקה:  קני קרנר ריצ'י וייז
 
להקת הפופ-רוק האמריקאית, הסטוריז, הקליטו את "Mammy Blue" בשנת 1973 כהמשך ללהיט שלהם "Brother Louie". השיר בביצועם הגיע למקום ה-50 בבילבורד הוט 100. הגרסה הגיעה למקום ה-21 במצעדי הסינגלים שנאספו על ידי Record World, ולמקום ה-21 במצעד קאש בוקס. השיר בגרסת הסטוריז, תפס את המקום ה-36 בקנדה ואת המקום ה-46 באוסטרליה.
הגרסה בעברית

השיר תורגם לעברית על ידי תלמה אליגון-רוז ונקרא "אמא לו", עובד על ידי אלכס ווייס, ובוצע בשנת 1971 על ידי יהורם גאון וההרכב המוזיקלי הנשי, "בנות חוה" (נגה אשד, תמר אשל, עידית חיים-הרפז).
גרסאות כיסוי נוספות

הגרסה באנגלית של "Mamy Blue" הוקלטה גם על ידי הוראס אנדי, חוליו איגלסיאס, בובי קורטולה, שרי ליין, ויקי לאנדרוס, מוסלים מגומאייב, גניה ראוון, דמיס רוסוס, לאימה ואיקולה, ניקולטה וננסי סיט.
סלין דיון ולארה פביאן הקליטו שתיהן את הגרסה הצרפתית המקורית של "Mamy Blue", אשר בוצעה מחדש בשנת 2004 על ידי Neje והגיעה למקום ה-75 במצעד הצרפתי.
הגרסה הספרדית בוצעה על ידי חוסה מרסה, דניאל דיחס וטוויגי.
רוברטו בלנקו, פרנק פאריאן ובאטה איליץ' הקליטו כל אחד בנפרד, גרסה בגרמנית. הגרסה בפינית הוקלטה גם על ידי פרדי בשנת 1972 ועל ידי קירקה בשנת 1974.
השיר תורגם ובוצע גם בשפות נוספות, כגון רומנית, פולנית, פורטוגזית, שוודית, צ'כית, איסלנדית, הונגרית, סלובקית, נורווגית, קרואטית, פלמית, אוקראינית, פינית ובולגרית.
מנצח התזמורת הצרפתית פול מוריאט ותזמורתו הקליטו גרסה אינסטרומנטלית בשנת 1971.
מיקומי שיא > גרסת פופ-טופס

| מצעד (1972) | מיקום שיא |
| --- | --- |
צרפת (CIDD): 1
מיקומי שיא > גרסת כריזמה

| מצעד (1971–1972) | מיקום שיא |
| --- | --- |
רודזיה: 1
דרום אפריקה (רדיו ספרינגבוק): 1
מיקומי שיא > גרסת דלידה

| מצעד (1971) | מיקום שיא |
| --- | --- |
איטליה (Discografia internazionale): 19
הערות שוליים

↑  להיטון.קום, באתר פייסבוק, ‏4 בדצמבר 2024
1 2 3 4 5  Kotal, Kent, Forgotten Hits Interviews Ian Lloyd, Forgotten Hits, ‏31 במאי 2011
↑  French Canadian Top Ten, collectionscanada, ‏8 בינואר 1972
↑  ד"ש עם שיר עברי 2 (עוד ד"ש עם שיר עברי) (1971), באתר סטריאו ומונו
↑  Mamy Blue by Pop-Tops, SecondHandSongs
↑  Paul Mauriat - Mamy Blue (1971), יוטיוב, ‏11.12.2010
| --- | --- |
בקרת זהויות :  MusicBrainz work: 70b29720-51d0-4e0a-a208-3c80ea372ee5
שביל השרון

| --- | --- |

 מידע כללי
 על שם:  השרון 
 אורך:  62 ק"מ 
 הקמה
 תקופת הבנייה:  ?–2020
 מיקום
 ערים ראשיות:  השרון 
 
  תוואי שביל השרון באזור השרון, במקביל לתוואי של שביל ישראל
 
שביל השרון הוא נתיב הליכה ארוך באזור השרון שבמדינת ישראל. המסלול מתחיל בשפך נחל אלכסנדר בחוף מכמורת ונגמר בחלקו התיכון של נחל הירקון, ואורכו הכולל הוא כ-62 קילומטרים. צבעי הסימון של המסלול הם כתום ולבן. השביל העובר במרכז הארץ וחוצה דרכי רוחב רבות מאפשר כניסה ויציאה אליו במקומות שונים של קטעי הדרך.
על אף עצמאותו, תוואי זה מוצע כחלופה למטיילים בשביל ישראל - במקום הליכה בת יומיים על חופי נתניה, הרצליה ותל אביב-יפו, ניתנת האפשרות לעבור בנופי אזור השרון הכוללים יערות, שדות חקלאיים ואגמים. מומלץ לחלק את ההליכה לשלושה ימים (יומיים למטיבי לכת), כשנקודות לינה אפשריות נמצאות ביערות בקדימה או בכפר סבא. כמו כן, ניתן להצטייד במזון ושתייה לאורך כל הדרך בשל המעבר בסמוך לערים ובתוך מושבים. בנוסף, אפשר להאריך את השביל ולהפכו למעגלי באמצעות הוספת החלק המקביל של שביל ישראל בחוף – וזה מאריך את המסלול לכ-120 קילומטרים, אותם ניתן ללכת בארבעה עד חמישה ימים.
ההליכה לאורך השביל מספקת נקודות תצפית רבות, ואלו מעניקות מבט נדיר על המסדרון האקולוגי של מחוז המרכז ההולך ומצטמק עם חלוף השנים.
היסטוריה

עם סימונו של שביל ישראל באמצע שנות ה-90, הוא עבר דרך אזור השרון לאורך דרך המוביל הארצי שבמרזבה.
עם זאת, בתחילת שנות ה-2000 התוואי הוסט מערבה אל חופי הערים נתניה, הרצליה ותל אביב-יפו בעקבות סלילתו של כביש 6 והתפתחות מסילות הרכבת. כמו כן, על השטחים הפתוחים נבנו שכונות שלמות והטבע הלך והצטמצם לטובת העירוניות, אם כי חלקים מן השביל ושמורות הטבע נשמרו.
במהלך 2015, תושבי השרון פנו אל החברה להגנת הטבע בבקשה לשחזר את מקטע השביל באזור. לאחר עבודה של הרשויות המקומיות והוועדה לשבילי ישראל, הוכרז ב-2017 על חידוש השביל וסימונו מחדש. בסוף אוגוסט 2020 נעשה הסימון בשטח, בצבעים לבן-כתום-לבן.
מסלול

על שפך נחל אלכסנדר בחוף מכמורת, בסמוך לשביל ישראל, מתחיל תוואי שביל השרון. אחרי הליכה קצרה על שפת הים וחוליות, השביל מגיע אל חורבת סמארה והגן הלאומי של נחל אלכסנדר. בקטע זה ועד כביש 57 הוא מסומן בנקודה כתומה בצמוד לסימון השחור. לאחר מכן, בגשר הצבים, תוואי שביל השרון יוצא לדרך עצמאית ומתפצל משביל ישראל. מנקודה זו, הסימון הוא בצבעים לבן-כתום-לבן.
ההליכה ממשיכה אל "פארק איטליה", בו מדשאות וספסלים ושולחנות. מנקודה זו השביל עובר בסמוך למאגרי מים האוגרים בהם את משקעי הגשם ומי שיטפונות הנחל, אך הם מגודרים והכניסה אליהם אסורה. כמו כן, ישנה תחנת כוח סולארית קטנה סמוכה. ההליכה בצד הנחל ממשיכה אל אגמון חפר, בו מקננות ציפורים רבות ופועלת תחנת מחקר לאורניתולוגיה. הנקודה הבאה היא במצפור "ויקר", ממנו ניתן להשקיף על נופי האזור ולראות את מאגרי המים במלואם. אחר כך השביל מגיע אל המושב בורגתא וכביש 57, ולאחר כ-19 קילומטרים השביל עוזב את נחל אלכסנדר.
לאחר חציית הכביש, השביל נכנס אל תוך המושב תנובות. שם, הוא הולך בין סמטאות עד הגעה לגן שעשועים. ממנו, השביל יוצא אל דרכי עפר בשטחים חקלאיים פתוחים לכיוון שמורת האלונים של העיר קדימה. השביל ממשיך דרך יישובי גוש תל מונד אל מושב חרות. דרך פרדסים, השביל מגיע אל האגודה השיתופית שדה ורבורג. לאחר מכן, הוא חוצה את נחל פולג. השביל ממשיך ממזרח למתחם הקלמניה ומצפון ליישוב בית ברל, בסמוך למוביל הארצי, ועד למזרח העיר כפר סבא. בנקודה זו, ניתן להבחין בכך שהמסדרון האקולוגי בישראל הצטמק לרוחב של פחות מ-400 מטרים.
בכפר סבא, השביל עובר דרך השכונות המזרחיות ודרך הפארק העירוני. הוא חוצה במנהרה את כביש 531 אל מזרח העיר הוד השרון והשטחים החקלאיים הצמודים לה, ודרך מושב עדנים ושכונת נווה נאמן הוא מגיע אל פארק הוד השרון. בהמשך, השביל מתחבר בחזרה עם שביל ישראל לאורך נהר הירקון ומסתיים.
אנשים נורמלים (מיני-סדרה)

| --- | --- |

סמליל המיני-סדרה
 מבוסס על:  הספר "אנשים נורמלים" מאת סאלי רוני
 סוגה:  דרמה רומנטית דרמה פסיכולוגית
 יוצרים:  סאלי רוני 
 כותבים:  סאלי רוני אליס בירץ' מארק אורו
 בימוי:  לני אברהמסון האטי מקדונלד
 שחקנים:  דייזי אדגר-ג'ונס פול מסקל
 ארץ מקור:  אירלנד אירלנד
 שפות:  אנגלית
 מקום התרחשות:  מחוז סלייגו, דבלין, טריניטי קולג' 
 מספר עונות:  1 
 מספר פרקים:  12 
 הפקה
 מפיק:  קתרין מגי
 מפיקים בפועל:  אד גיני אנדרו לואו אמה נורטון אנה פרגוסון סאלי רוני לני אברמסון
 חברת הפקה:  Element Pictures Fís Éireann/Screen Ireland
 הפצה:  BBC Studios הולו
 עורכים:  נתן ניוגנט סטיבן אוקונל
 אתר צילומים:  אירלנד אירלנד איטליה איטליה שוודיה שוודיה
 צלמים:  סוזי לאוול קייט מקולו
 מוזיקה:  סטיבן רניקס
 אורך פרק:  23–34 דקות
 שידור
 רשת שידור:  בריטניה BBC Three אירלנד RTÉ One ארצות הברית הולו
 רשת שידור בישראל:  HOT Yes הטלוויזיה בלוויין
 פורמט (תמונה):  HDTV 1080i
 פורמט (קול):  צליל היקפי
 תקופת שידור מקורית:  26 באפריל 2020 – 2 ביוני 2020 
 תקופת שידור בישראל:  23 במאי 2021
 קישורים חיצוניים
 אתר רשמי
 דף התוכנית ב-IMDb
 
אנשים נורמלים (באנגלית: Normal People) היא מיני-סדרת דרמה רומנטית אירית, שהופקה על ידי אולפני "Element Pictures" עבור רשת "BBC Three" ושירות הזרמת המדיה "הולו" בשיתוף עם אולפני "Fis Éireann/Screen Ireland". המיני-סדרה מבוססת על רומן באותו השם מאת סאלי רוני, שיצא לאור בשנת 2018. עלילת המיני-סדרה עוקבת אחר יחסיהם של מריאן שרידן וקונל וולדרון, בעודם מנסים למצוא את מקומם בעולם, החל משנת לימודיהם האחרונה בתיכון ועד לשנות לימודיהם לתואר ראשון בטריניטי קולג'. פרקיה של המיני-סדרה נכתבו על ידי רוני ואליס בירץ', ובוימו על ידי לני אברמסון והאטי מקדונלד.
המיני-סדרה עלתה לשידור ברשת "BBC Three" בבריטניה ב-26 באפריל 2020, ולאחר מכן שודרה בהפצה שבועית ברשת "BBC One". באירלנד, המיני-סדרה עלתה לשידור ברשת "RTÉ One" באירלנד ב-28 באפריל 2020. בארצות הברית המיני-סדרה הופצה בשלמותה לצפיית בינג' בשירות הזרמת המדיה של "הולו" ב-29 באפריל 2020. בישראל, הסדרה עלתה לשידור כצפיית בינג' ברשתות "HOT" ו-"Yes" ב-23 במאי 2021.
המיני-סדרה זכתה לשבחי הביקורות, ובמיוחד על הופעתם של דייזי אדגר-ג'ונס ופול מסקל בתפקידים הראשיים, הבימוי, הכתיבה, אסתטיקה, והצגת התוכן הבוגר שלה. בטקס פרס אמי לבידור בפריים טיים ה-72, המיני-סדרה הייתה מועמדת לארבעה פרסים, בהם לקטגוריית "השחקן הראשי הטוב ביותר" עבור מסקל ו"הבימוי הטוב ביותר" עבור אברמסון.
תקציר העלילה

עלילת המיני-סדרה עוקבת אחר מריאן שרידן וקונל וולדרון במהלך שנת לימודם האחרונה בתיכון המקומי במחוז סלייגו שבחוף האטלנטי של אירלנד, ובהמשך בשנות לימודם כסטודנטים לתואר ראשון בטריניטי קולג' שבדבלין; ומתמקדת בפרט ביחסיהם האינטימיים המורכבים.
בין חבריה לספסל הלימודים, מריאן נחשבת כחריגה וכמוזרה, חרף הישגיה הלימודיים והיותה בת למשפחה אמידה. אף בביתה, חייה של מריאן אינם פשוטים – הישגיה ורצונותיה מבוטלים כלאחר יד על ידי אמה המנוכרת, דניז, ואחיה הממורמר והשתלטן, אלן. אביה של מריאן נפטר, ומאוחר יותר מתגלה כי אף היה אדם אלים ומתעלל, ומשום מכך משפחתה נמנעת מלהזכיר אותו.
לעומתה, קונל הוא סטודנט אתלטי בעל יכולות אקדמיות גבוהות ופוטנציאליות אך לא ממומשות, המתגורר בדוחק כלכלי עם אמו היחידנית, לוריין, המועסקת כמנקה בבית משפחתה של מריאן. בתיכון, קונל נהנה מפופולריות ומאהדתם של חבריו לספסל הלימודים, אם כי הוא עד להצקות ולהתעללויות אותן מריאן חווה.
הרקע ליחסיהם והבדלי המעמדות בין השניים, יחד עם עובדת ההסכמה שבשתיקה מצדו של קונל למעשיהם של חבריו נגד מריאן, יוצרים מורכבויות ונקודות מחלוקת בין השניים עם התפתחות יחסיהם לכדי פרשת אהבים אינטימית אך גם אינטלקטואלית.
צוות השחקנים והדמויות > דמויות ראשיות

דייזי אדגר-ג'ונס – מריאן שרידן, סטודנטית בעלת הישגיים לימודיים וחריגה בין חבריה, שמגיעה ממשפחה אמידה אך מנוכרת, שמתחילה לנהל פרשת אהבים חשאית עם קונל. בהמשך, מריאן לומדת בלימודי תואר ראשון בהיסטוריה ופוליטיקה בטריניטי קולג'.
פול מסקל – קונל וולדרון, סטודנט אתלטי בעל יכולות אקדמיות גבוהות, האהוב על חבריו לספסל הלימודים, שאמו עובדת כמנקה עבור משפחתה של מריאן, איתה הוא מתחיל לנהל פרשת אהבים חשאית. לאור מאבקו להבין את רצונותיו ושאיפותיו מעתידו, קונל מחליט להיענות להצעתה של מריאן ולהגיש בקשה ללימודי תואר ראשון באנגלית בטריניטי קולג'.